ہندوستان اور برطانیہ کے مابین سمجھوتہ

ہندوستان اور برطانیہ نے دونوں ملکوں کے تاجروں اور چھوٹے اور محدود پیمانے کے کاروباری افراد کے لئے ایک دوسرے کی منڈیوں تک رسائی سے اتفاق کیا ہے۔

خبر کا کوڈ: 1257

تاریخ: 20 April 2018 - 07:58

مقدس دفاع نیوز ایجنسی کی بین الاقوامی رپورٹر رپورٹ کے مطابق، برطانیہ یوروپی یونین سے نکلنے کے بعد ہندوستان کے ساتھ اپنے تعلقات کو مضبوط کرناچاہتاہے ۔

ہندوستان کے وزیراعظم مودی اور برطانوی وزیراعظم تھریسا مے کے مابین ہونے والی ملاقات کے بعد جاری ایک مشترکہ بیان میں کہاگیاکہ دونوں ممالک پلاسٹک آلودگی کے مسئلہ سے نمٹنے کےلئے کارروائی کے عالمی منصوبہ پر کام کرنے ،سائبر سکیورٹی کے لئے دولت مشترکہ ملکوں کی مددکرنے اور عالمی تجارتی تنظیم کے کاروبار میں سہولت کے معاہدہ پر عمل درآمد میں تکنیکی مدددینے اور چھوٹے ملکوں کےلئے امدادبڑھانے کے تئیں پرعزم ہیں ۔

مشترکہ بیان میں دونوں ملکوں نے ذمہ دارعالمی نظام قائم کرنے ، دفاع اور سائبر سکیورٹی میں تعاون ،دہشت گردی کے خلاف جنگ ،توانائی ،تجارت ،سرمایہ کاری ،تعلیم اور دونوں ملکوں کے عوام کے مابین رابطہ کے فروغ کے لئے ملکر کام کرنے کا عہد کیا۔

دوسری جانب ہندوستانی وزیراعظم نریندر مودی دولت مشترکہ کے اجلاس میں شرکت کیلئے برطانیہ پہنچے تو ان کی آمد پر لندن میں مظاہرہ اور احتجاج کیا گیا۔

مظاہرین نے کشمیر میں مظالم کے خلاف شدید نعرے بازی کی۔

پیغام کا اختتام/